વટવા જીઆઇડીસી પોલીસને બાતમી મળી હતી કે રામોલ ગરનાળા પાસે આરોપી લયેક મોહંમદ શેખ ગુજરાતની બોર્ડરમાંથી વિદેશી દારૂ લઇને આવ્યો છે, જે બાતમીના આધારે વટવા જીઆઇડીસી પોલીસે ગઇ કાલે ઘટનાસ્થળે દરોડા પાડ્યા હતા, જેમાં આરોપી લયેક મોહંમદ શેખ અને અન્ય બે આરોપીઓ 8 હજાર વિદેશી દારૂની બોટલ આરોપી ટીનો ઉર્ફે ટીનાલાલ અને હુસેન બાટલાને આપવા માટે બોલેરો પીકઅપ વાન તથા એક્સેસમાં ભરાવી રહ્યા હતા. પોલીસે વિદેશી દારૂની ડ‌િલિવરી સમયે ત્રણેય આરોપીને પકડી પાડ્યા છે જ્યારે ખોખરાના બુટલેગર ટીનો અને હુસેનને વોન્ટેડ જાહેર કર્યા છે.